
48 DR 30.10.2012 

 
3.25 ptg. 

Tuan Azan Ismail [Indera Mahkota]: Tuan Pengerusi, secara ringkas saya cuma 
ada dua perkara untuk dibawa di bahagian jawatankuasa ini. Pertama berkenaan dengan 
Jabatan Kemajuan Orang Asli. Ada enam perkara yang disenaraikan untuk jumlah RM50 
juta dan saya hendak bertanya kementerian kenapa satu program peningkatan taraf hidup 
orang Asli diletakkan dalam program khusus? Sepatutnya di bawah perkara Program 
Khusus - 100000 ini, sepatutnya diletakkan pada saya tidak ada sesuatu yang istimewa 
atas peningkatan taraf hidup Orang Asli. Perkara yang sama sepatutnya diletakkan di 
dalam aktiviti biasa yang setiap tahun dikemukakan. 

Sebanyak RM94 juta untuk kemajuan Orang Asli ini saya rasa agak tinggi dan 
sekiranya kalau dilihat secara per kapita pun Tuan Pengerusi saya rasa Orang Asli ini boleh 
dikatakan mempunyai akses kepada peruntukan yang begitu tinggi. Secara logiknya RM94 
juta ini boleh menaikkan taraf Orang Asli lebih baik daripada penduduk luar bandar yang 
lain yang biasa. Saya tidak faham kenapa di antara fungsi tradisi Jabatan Kemajuan Orang 
Asli adalah antara yang utamanya memastikan penyakit berjangkit dan kesihatan ini diberi 
keutamaan dan diletakkan sebagai satu fungsi yang teratas tetapi di bawah Butiran 030500 
– Kesihatan dan Perubatan di bawah Orang Asli. Pada tahun 2013 satu sen pun tidak ada 
peruntukan. 

Saya agak pelik juga kerana aktiviti tradisi untuk menjaga kebajikan Orang Asli ini 
pada tahun hadapan nampak gayanya bukan sahaja dikurangkan, malah satu sen 
peruntukan pun tidak ada untuk kesihatan dan perubatan. Tahun-tahun sebelumnya saya 
rasa Yang Berhormat paling kurang pada tahun 2008 iaitu RM7.9 juta untuk tujuan 
perubatan dan kesihatan Orang Asli. Begitu juga tahun-tahun selepas pada itu kecuali 
tahun hadapan. Saya agak hairan kenapa kementerian membuat keputusan membatalkan 
langsung keseluruhan peruntukan belanjawan untuk kesihatan dan perubatan untuk 
Jabatan Kemajuan Orang Asli. Adakah Orang Asli ini semuanya sihat atau pun mereka ini 
tidak ada penyakit berjangkit dah yang dianggarkan pada tahun hadapan? 

Sekiranya ada, sebagai contoh saya difahamkan di sekitar kawasan Terengganu 
Tengah dan kawasan negeri Pahang ada kebimbangan bahawa wujudnya penyakit 
berjangkit lanjutan daripada penemuan penyakit kencing tikus yang merebak melalui sungai 
dan diketahui bahawa penggunaan air sungai ini menjadi salah satu kemudahan asas 
utama pada rakan-rakan kita, penduduk di kawasan Orang Asli. Jadi, saya minta 
penjelasan kenapa pada tahun hadapan peruntukan untuk kesihatan dan kawalan penyakit 
atas rakan-rakan Orang Asli ini dipotong habis langsung. Pihak menteri yang sepatutnya 
beri penjelasan. 

Perkara yang kedua, yang terakhir iaitu berkenaan dengan Lembaga Kemajuan 
Terengganu Tengah (KETENGAH) di bawah Butiran 040000. Saya dapati Tuan Pengerusi 
setiap tahun peruntukan diberi hampir sama RM27 juta, RM27 juta dan tahun ini RM32 juta. 
Hampir sama. Perkara yang sama juga dibangkitkan dan dikemukakan laporan di atas 
kertas keterangan perkara yang sama. Seolah-olah setiap tahun tidak ada aktiviti yang lain. 
Aktiviti yang sama diulang-ulang atas Lembaga Kemajuan Terengganu Tengah. Saya juga 
hairan kenapa dalam pembangunan P.22 diletakkan secara spesifik ada RM23 juta untuk 
kemudahan asas yang dikatakan setiap tahun dilakukan atas perkara yang sama. Adakah 
kemudahan asas ini merujuk kepada pembaikan atau pun pengubahsuaian? Ini kerana 
jumlah infrastruktur yang dibangunkan dalam kawasan KETENGAH ini sama. 

■1530 

 Saya rasa kurang pemerhatian atau kurang aspek penilaian kerana takkanlah 
setiap tahun kerosakan berlaku atas infrastruktur yang sama. Sebagai contoh, tahun 2010, 
2009, pembaikannya 27 juga, 27 juga pada tahun yang sama. Itu merujuk kepada nilai 
sebenar, bukan anggaran. 

So, ini mendatangkan kemusykilan sama ada angka ini cuma dipetik untuk tujuan 
pelaporan, hanya dipetik dan dihebahkan sahaja. Pada saya, mesti ada variasinya dari segi 
sama ada pembaikan ataupun maintenance. Terakhirnya, saya hendak tahu kenapa 
kementerian menekankan sangat tentang mewujudkan kawasan bebas cukai di kawasan 
Terengganu Tengah yang dikatakan ditumpu kepada Tasik Kenyir. Siapa yang hendak 
pergi Tasik Kenyir beli barang bebas cukai ini? Kalau Langkawi kita boleh fahamlah, di 
Tasik Kenyir di kawasan yang sangat terpencil. 



3.25 ptg. Tuan Azan Ismail [Indera Mahkota]: Tuan Pengerusi, secara ringkas saya cuma ada dua perkara untuk dibawa di bahagian jawatankuasa ini. Pertama berkenaan dengan Jabatan Kemajuan Orang Asli. Ada enam perkara yang disenaraikan untuk jumlah RM50 juta dan saya hendak bertanya kementerian kenapa satu program peningkatan taraf hidup orang Asli diletakkan dalam program khusus? Sepatutnya di bawah perkara Program Khusus- 100000 ini, sepatutnya diletakkan pada saya tidak ada sesuatu yang istimewa atas peningkatan taraf hidup Orang Asli. Perkara yang sama sepatutnya diletakkan di dalam aktiviti biasa yang setiap tahun dikemukakan. Sebanyak RM94 juta untuk kemajuan Orang Asli ini saya rasa agak tinggi dan sekiranya kalau dilihat secara per kapita pun Tuan Pengerusi saya rasa Orang Asli ini boleh dikatakan mempunyai akses kepada peruntukan yang begitu tinggi. Secara logiknya RM94 juta ini boleh menaikkan taraf Orang Asli lebih baik daripada penduduk luar bandar yang lain yang biasa. Saya tidak faham kenapa di antara fungsi tradisi Jabatan Kemajuan Orang Asli adalah antara yang utamanya memastikan penyakit berjangkit dan kesihatan ini diberi keutamaan dan diletakkan sebagai satu fungsi yang teratas tetapi di bawah Butiran 030500 - Kesihatan dan Perubatan di bawah Orang Asli. Pada tahun 2013 satu sen pun tidak ada peruntukan. Saya agak pelik juga kerana aktiviti tradisi untuk menjaga kebajikan Orang Asli ini pada tahun hadapan nampak gayanya bukan sahaja dikurangkan, malah satu sen peruntukan pun tidak ada untuk kesihatan dan perubatan. Tahun-tahun sebelumnya saya rasa Yang Berhormat paling kurang pada tahun 2008 iaitu RM7.9 juta untuk tujuan perubatan dan kesihatan Orang Asli. Begitu juga tahun-tahun selepas pada itu kecuali tahun hadapan. Saya agak hairan kenapa kementerian membuat keputusan membatalkan langsung keseluruhan peruntukan belanjawan untuk kesihatan dan perubatan untuk Jabatan Kemajuan Orang Asli. Adakah Orang Asli ini semuanya sihat atau pun mereka ini tidak ada penyakit berjangkit dah yang dianggarkan pada tahun hadapan?. Sekiranya ada, sebagai contoh saya difahamkan di sekitar kawasan Terengganu Tengah dan kawasan negeri Pahang ada kebimbangan bahawa wujudnya penyakit berjangkit lanjutan daripada penemuan penyakit kencing tikus yang merebak melalui sungai dan diketahui bahawa penggunaan air sungai ini menjadi salah satu kemudahan asas utama pada rakan-rakan kita, penduduk di kawasan Orang Asli. Jadi, saya minta penjelasan kenapa pada tahun hadapan peruntukan untuk kesihatan dan kawalan penyakit atas rakan-rakan Orang Asli ini dipotong habis langsung. Pihak menteri yang sepatutnya beri penjelasan. Perkara yang kedua, yang terakhir iaitu berkenaan dengan Lembaga Kemajuan Terengganu Tengah (KETENGAH) di bawah Butiran 040000. Saya dapati Tuan Pengerusi setiap tahun peruntukan diberi hampir sama RM27 juta, RM27 juta dan tahun ini RM32 juta. Hampir sama. Perkara yang sama juga dibangkitkan dan dikemukakan laporan di atas kertas keterangan perkara yang sama. Seolah-olah setiap tahun tidak ada aktiviti yang lain. Aktiviti yang sama diulang-ulang atas Lembaga Kemajuan Terengganu Tengah. Saya juga hairan kenapa dalam pembangunan P.22 diletakkan secara spesifik ada RM23 juta untuk kemudahan asas yang dikatakan setiap tahun dilakukan atas perkara yang sama. Adakah kemudahan asas ini merujuk kepada pembaikan atau pun pengubahsuaian? Ini kerana jumlah infrastruktur yang dibangunkan dalam kawasan KETENGAH ini sama. #1530. Saya rasa kurang pemerhatian atau kurang aspek penilaian kerana takkanlah setiap tahun kerosakan berlaku atas infrastruktur yang sama. Sebagai contoh, tahun 2010, 2009, pembaikannya 27 juga, 27 juga pada tahun yang sama. Itu merujuk kepada nilai sebenar, bukan anggaran. So, ini mendatangkan kemusykilan sama ada angka ini cuma dipetik untuk tujuan pelaporan, hanya dipetik dan dihebahkan sahaja. Pada saya, mesti ada variasinya dari segi sama ada pembaikan ataupun maintenance. Terakhirnya, saya hendak tahu kenapa kementerian menekankan sangat tentang mewujudkan kawasan bebas cukai di kawasan Terengganu Tengah yang dikatakan ditumpu kepada Tasik Kenyir. Siapa yang hendak pergi Tasik Kenyir beli barang bebas cukai ini? Kalau Langkawi kita boleh fahamlah, di Tasik Kenyir di kawasan yang sangat terpencil.